Visions-og udviklingsplan 2020

**Prins Hamlet Gruppe**

Gruppens størrelse er gået en smule tilbage og er landet på et niveau hvor vi lige nøjagtigt kan følge med. For at kunne opretholde det nuværende medlemsniveau, bliver vi nødt til at styrke på ledersiden. 2019 har været præget af mangel på tid i alle vores lederes dagligdag. Og vi brugt en masse kræfter og energi på feks. vores flotte Bålhytte/shelter projekt.

Gruppeledelsen ønsker, at kvaliteten af spejdernes arbejde og forventninger sættes højere end kvantitet / antallet af spejdere i gruppen. Vi skal løbende evaluere og afstemme antallet af spejdere i hver afdeling, med hvor mange ledere der er tilknyttet, og hvilke fysiske rammer vi kan tilbyde. Der er vores mål at blive bedre til at arbejde i samme retning og blive endnu skarpere på vores spejderarbejde, så vi bliver i stand til at give de bedste oplevelser og færdigheder videre til vores spejderbørn.

**Gruppeledelse**

Gøre gruppeledelsen mere *gennemskuelig* og dens opgaver lettere tilgængelige.   
Forventningen er at vi nu med 2 gruppeledere og 1 gruppeassistent, vil få den *daglige ledelse bedre fordelt* og give mere overskud. Vi skal udarbejde en klar og tilgængelig, fordeling af arbejdsopgaverne i gruppeledelsen, så ingen er i tvivl om, hvem der gør hvad, fremover.

**Operation ”Glade Ledere”**

Som udgangspunkt er målet at vi rekrutterer min. 2 ekstra grenledere samt ekstra nye ledere til daglig spejdermøde drift. Det vil give mere overskud og energi til vores vigtigste aktivitet – de daglige møder. Vi laver en *målrettet rekruttering* og vil fremover have fokus på hvem og hvordan vi finder nye, engagerede ledere.

Vi skal *styrke* *ånden* *og fællesskabet* blandt lederne. Vi vil forsøge at øge antallet af lederarrangementer med bla. fællesspisning, hyggeaktiviteter mm. for at gøre ledernes sammenhold bedre. De ledere der har overskud og interesse i voksenkurser og videreuddannelse skal have dette tilbudt. Vi skal sprede vores aktiviteter, og styrke engagementet hertil, ved at tilknytte en ansvarlig på hver enke aktivitet.

Samtidig vil vi være opmærksomme på, hvilke kvaliteter og kompetencer de eventuel kommende ledere har, og hvilken afdeling de er velegnet og interesserede i at være ledere for.

**Mere dynamik og samarbejde**  
Gruppeledelsen ønsker at arbejde for, at samarbejdet mellem gruppeledelse og styrelsen fremadrettet bliver mere dynamisk. Der skal laves en klar beskrivelse af hvilke forventninger der stilles til styrelsesmedlemmerne.

**Vores fysiske rammer**

I årevis har vi arbejdet med at få svar på vores hyttesituation. Gruppeledelsen håber på at vi kan få styr på fremtidsplanerne og renovationsplan for vores hytter. Og derved skabe bedre og mere stabile rammer for vores spejderarbejde.

Gruppeledelsen

Prins Hamlet Gruppe